CELEX: 32021R2290
Language: bg
Date: 2021-12-21 00:00:00
Title: Регламент за изпълнение (ЕС) 2021/2290 на Комисията от 21 декември 2021 година за установяване на правила за методите за изчисляване на общите показатели за крайния продукт и за резултатите, предвидени в приложение I към Регламент (ЕС) 2021/2115 на Европейския парламент и на Съвета за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013

22.12.2021   
               
               
                  BG
               
               
                  Официален вестник на Европейския съюз
               
               
                  L 458/486
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2290 НА КОМИСИЯТА
         от 21 декември 2021 година
         за установяване на правила за методите за изчисляване на общите показатели за крайния продукт и за резултатите, предвидени в приложение I към Регламент (ЕС) 2021/2115 на Европейския парламент и на Съвета за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2021/2115 на Европейския парламент и на Съвета от 2 декември 2021 г. за установяване на правила за подпомагане за стратегическите планове, които трябва да бъдат изготвени от държавите членки по линия на общата селскостопанска политика (стратегически планове по ОСП) и финансирани от Европейския фонд за гарантиране на земеделието (ЕФГЗ) и от Европейския земеделски фонд за развитие на селските райони (ЕЗФРСР), и за отмяна на регламенти (ЕС) № 1305/2013 и (ЕС) № 1307/2013 (1), и по-специално член 133 от него,
         като има предвид, че:
         
                     (1)
                  
                  
                     С Регламент (ЕС) 2021/2115 се установява нова правна уредба за общата селскостопанска политика (ОСП), за да се постигнат по-добри резултати от нейното прилагане с оглед на целите на Съюза. С посочения регламент се установяват целите на Съюза по отношение на ОСП и се определят видовете интервенции и общите изисквания на Съюза, приложими за държавите членки, като същевременно на държавите членки се предоставя възможност за гъвкавост при планирането на интервенциите, които трябва да бъдат предвидени в техните стратегически планове по ОСП. Държавите членки трябва да изготвят тези стратегически планове по ОСП и да представят своите предложения за тези планове на Комисията до 1 януари 2022 г.
                  
               
                     (2)
                  
                  
                     В съответствие с член 128 от Регламент (ЕС) 2021/2115 трябва да бъде установена рамка за изпълнението, за да се даде възможност за докладване, мониторинг и оценка на изпълнението на стратегическия план по ОСП по време на неговото прилагане. За тази цел общите показатели за крайния продукт и за резултатите са определени в приложение I към Регламент (ЕС) 2021/2115 и представляват основата за механизмите за уравняване с оглед на изпълнението и за преглед на изпълнението, както и за мониторинга и оценката на ОСП. Необходимо е да се определят ясни и общи правила относно методите за изчисляване на тези показатели.
                  
               
                     (3)
                  
                  
                     Тъй като държавите членки трябва да имат правила относно методите за изчисляване на общите показатели за крайния продукт и за резултатите при разработването на своите проекти на стратегически планове по ОСП, които да бъдат представени на Комисията до 1 януари 2022 г., настоящият регламент следва да влезе в сила в деня след деня на публикуването му в Официален вестник на Европейския съюз.
                     
                  
               
                     (4)
                  
                  
                     Предвидените в настоящия регламент мерки са в съответствие със становището на Комитета за общата селскостопанска политика,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Методите за изчисляване на общите показатели за крайния продукт и за резултатите, определени в приложение I към Регламент (ЕС) 2021/2115, се установяват в приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
            Настоящият регламент е задължителен в своята цялост и се прилага пряко във всички държави членки.
         
         
            Съставено в Брюксел на 21 декември 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 435, 6.12.2021 г., стр. 1.
      
      
         
            ПРИЛОЖЕНИЕ
            
               МЕТОДИ ЗА ИЗЧИСЛЯВАНЕ НА ОБЩИТЕ ПОКАЗАТЕЛИ ЗА КРАЙНИЯ ПРОДУКТ И ЗА РЕЗУЛТАТИТЕ, ОПРЕДЕЛЕНИ В ПРИЛОЖЕНИЕ I КЪМ РЕГЛАМЕНТ (ЕС) 2021/2115
            
            ПОКАЗАТЕЛИ ЗА КРАЙНИЯ ПРОДУКТ
            
               Методи за изчисляване на показателите за крайния продукт, които трябва да се използват за уравняване с оглед на изпълнението
            
            
                     
                        1.
                     
                     
                        При изчисляване на показателите за целите на уравняването с оглед на изпълнението държавите членки вземат предвид следното:
                        
                                    а)
                                 
                                 
                                    планирането на крайните продукти се извършва за всяка селскостопанска финансова година, както следва:
                                    
                                                i)
                                             
                                             
                                                по интервенции. Ако за дадена интервенция са установени няколко единични суми, крайните продукти може да бъдат планирани по единични суми, за групи единични суми или за всички единични суми. Ако за показателя за крайния продукт на интервенцията са установени повече от една мерна единица, планирането се извършва по мерни единици;
                                             
                                          
                                                ii)
                                             
                                             
                                                по сектори — за интервенциите в сектора на плодовете и зеленчуците, в сектора на хмела, в сектора на маслиновото масло и трапезните маслини и в другите сектори, посочени в член 42, буква е) от Регламент (ЕС) 2021/2115;
                                             
                                          
                              
                                    б)
                                 
                                 
                                    отчитането на крайните продукти се извършва по селскостопански финансови години и за всички интервенции, за които са извършвани плащания през съответната селскостопанска финансова година, както следва:
                                    
                                                i)
                                             
                                             
                                                по единични суми;
                                             
                                          
                                                ii)
                                             
                                             
                                                по оперативни програми в сектора на плодовете и зеленчуците, в сектора на хмела, в сектора на маслиновото масло и трапезните маслини и в другите сектори, посочени в член 42, буква е) от Регламент (ЕС) 2021/2115;
                                             
                                          
                              
                                    в)
                                 
                                 
                                    крайните продукти, генерирани от дадена интервенция, се планират и отчитат само веднъж по показателя за крайния продукт, свързан с тази интервенция, в стратегическия план по ОСП;
                                 
                              
                                    г)
                                 
                                 
                                    когато дадена интервенция включва подпомагане под формата на безвъзмездни средства и финансов инструмент, показателят за крайния продукт се изчислява за всяка форма на подпомагане;
                                 
                              
                                    д)
                                 
                                 
                                    отчитаната стойност на крайния продукт съответства на дела от действително платените разходи за този продукт през съответната селскостопанска финансова година. Частичните крайни продукти се отчитат за частично завършените интервенции през дадената селскостопанска финансова година.
                                 
                              
                  
               Отчитане на напредъка по отношение на показателите за крайния продукт, които трябва да се използват за уравняване с оглед на изпълнението
            
            
                     
                        2.
                     
                     
                        Интервенциите, за които са извършени плащания под формата на авансови плащания, както е посочено в член 32, параграф 4, буква а) и параграф 5 и член 44, параграф 3 от Регламент (ЕС) 2021/2116 на Европейския парламент и на Съвета (1) преди предоставянето на съответния пълен краен продукт, не се включват в годишния доклад за изпълнението в съответствие с член 128 от Регламент (ЕС) 2021/2115 за селскостопанската финансова година, през която е извършено авансовото плащане. Тези авансови плащания се отчитат за селскостопанската финансова година, през която крайният продукт е напълно изплатен.
                     
                  
               Отчитане на съвкупните стойности на показателите за крайния продукт и стойностите на показателите за крайния продукт O.3 и O.34, които трябва да се използват за целите на мониторинга, комуникацията и оценката
            
            
                     
                        3.
                     
                     
                        При отчитането на съвкупните стойности на показателите за крайния продукт и други стойности на крайния продукт се прилага следното:
                        
                                    а)
                                 
                                 
                                    при отчитането на показателите за крайния продукт, използвани за уравняване с оглед на изпълнението, държавите членки включват също така следните съвкупни стойности:
                                    
                                                i)
                                             
                                             
                                                общия краен продукт за интервенция, когато за дадена интервенция са установени няколко единични суми;
                                             
                                          
                                                ii)
                                             
                                             
                                                общия краен продукт за мерна единица, когато за дадена интервенция са установени няколко мерни единици;
                                             
                                          
                                                iii)
                                             
                                             
                                                общия краен продукт по видове интервенции, когато даден вид интервенция включва няколко интервенции;
                                             
                                          
                                                iv)
                                             
                                             
                                                общия краен продукт за мерна единица и, когато е уместно, общия краен продукт, като се използва обща мерна единица, когато видът интервенция включва няколко интервенции, чийто краен продукт се измерва с различни мерни единици;
                                             
                                          
                                                v)
                                             
                                             
                                                за показателите за крайния продукт O.4, O.36 и O.37, когато интервенциите не принадлежат към един и същ вид интервенция – общия краен продукт за тези интервенции;
                                             
                                          
                              
                                    б)
                                 
                                 
                                    Държавите членки ежегодно представят стойности за следните показатели за крайния продукт, които не се използват за уравняване с оглед на изпълнението:
                                    
                                                i)
                                             
                                             
                                                показател за крайния продукт О.3:
                                                
                                                            —
                                                         
                                                         
                                                            стойността на този показател се посочва за всяка интервенция и за всеки вид интервенция;
                                                         
                                                      
                                                            —
                                                         
                                                         
                                                            представя се общият брой на бенефициерите на подпомагане по линия на ОСП, които са земеделски стопани, и общият брой на земеделските стопани, които получават директни плащания;
                                                         
                                                      
                                                            —
                                                         
                                                         
                                                            представя се общият брой на бенефициерите на подпомагане по линия на ОСП, които са земеделски стопани, разпределени по пол;
                                                         
                                                      
                                                            —
                                                         
                                                         
                                                            бенефициерите се отчитат изцяло;
                                                         
                                                      
                                          
                                                ii)
                                             
                                             
                                                показател за крайния продукт О.34:
                                                
                                                            —
                                                         
                                                         
                                                            представя се информация за общия брой хектари, получаващи подпомагане по линия на ОСП, обхванати от съответните законоустановени изисквания за управление (ЗИУ), стандартите за добро земеделско и екологично състояние (ДЗЕС), установени съгласно дял III, глава I, раздел 2 от Регламент (ЕС) 2021/2115 и съгласно екологичните практики, установени съгласно членове 31 и 70 и дял III, глава III от посочения регламент, с изключение на интервенциите, планирани в други единици;
                                                         
                                                      
                                                            —
                                                         
                                                         
                                                            представя се общият брой хектари, обхванати от практиките в областта на околната среда, установени съгласно членове 31 и 70 и дял III, глава III от Регламент (ЕС) 2021/2115, с изключение на интервенциите, планирани в други единици;
                                                         
                                                      
                                                            —
                                                         
                                                         
                                                            бенефициерите се отчитат изцяло.
                                                         
                                                      
                                          
                              
                  
               Методи за изчисляване на съвкупните стойности на показателите за крайния продукт, които трябва да се използват за целите на мониторинга, комуникацията и оценката
            
            
                     
                        4.
                     
                     
                        При изчисляване на съвкупните стойности на показателите за крайния продукт, крайните продукти се отчитат, както следва:
                        
                                    а)
                                 
                                 
                                    за съвкупните стойности на показателите за крайния продукт, свързани с интервенциите, обхванати от интегрираната система за администриране и контрол, посочена в член 65, параграф 1 от Регламент (ЕС) 2021/2116 („интегрираната система“), и за интервенциите, изплатени изцяло в рамките на финансовата година, които не са обхванати от интегрираната система, крайните продукти винаги се отчитат изцяло;
                                 
                              
                                    б)
                                 
                                 
                                    за съвкупните стойности на показателите за крайния продукт, свързани с интервенции, които не са обхванати от интегрираната система и които се изплащат на различни траншове в продължение на няколко години, се отчитат частичните крайни продукти.
                                 
                              
                  
               Допълнително национално финансиране за показателите за крайния продукт
            
            
                     
                        5.
                     
                     
                        Когато подпомагането се предоставя като допълнително национално финансиране, посочено в член 115, параграф 5 от Регламент (ЕС) 2021/2115 (наричано по-долу „допълнителното национално финансиране“), се прилага следното:
                        
                                    а)
                                 
                                 
                                    планираните крайни продукти включват крайните продукти, получени чрез допълнително национално финансиране;
                                 
                              
                                    б)
                                 
                                 
                                    крайните продукти, получени чрез допълнително национално финансиране, се отчитат отделно от крайните продукти, получени чрез публични разходи, различни от допълнителното национално финансиране;
                                 
                              
                                    в)
                                 
                                 
                                    крайните продукти, получени чрез допълнително национално финансиране, не се вземат предвид за целите на уравняването с оглед на изпълнението;
                                 
                              
                                    г)
                                 
                                 
                                    крайните продукти, получени чрез допълнително национално финансиране, се вземат предвид при изчисляването на съвкупните стойности на показателите за крайните продукти за целите на мониторинга, комуникацията и оценката.
                                 
                              
                  
               Правила за избягване на двойно отчитане на показателите за крайния продукт, които трябва да се използват за целите на мониторинга, комуникацията и оценката
            
            
                     
                        6.
                     
                     
                        За да се изчислят съвкупните стойности на показателите за крайния продукт без двойно отчитане, се прилага следното:
                        
                                    а)
                                 
                                 
                                    когато единица краен продукт е обхваната от множество съответни интервенции или няколко операции в рамките на една и съща интервенция, тази единица краен продукт се отчита само веднъж при изчисляването на съвкупната стойност;
                                 
                              
                                    б)
                                 
                                 
                                    съвкупните стойности на показателите за крайния продукт, свързани с интервенции, обхванати от интегрираната система и отчитани в годишния доклад за изпълнението за селскостопанската финансова година N-1, включват броя на единиците, които са получили частично или пълно плащане през селскостопанска финансова година N-1 във връзка с интервенции, заявени през година N-2;
                                 
                              
                                    в)
                                 
                                 
                                    когато се прилагат права на плащане или максимални прагове, държавите членки отчитат съответната площ, определена като допустима за плащане, след административни проверки и преди прилагането на тези ограничения съгласно съответните показатели за крайния продукт.
                                 
                              
                  ПОКАЗАТЕЛИ ЗА РЕЗУЛТАТИТЕ
            
               Връзка между специфичните цели, показателите за резултатите и интервенциите
            
            
                     
                        7.
                     
                     
                        В своя стратегически план по ОСП държавите членки определят връзките между специфичните цели, показателите за резултатите и интервенциите, както следва:
                        
                                    а)
                                 
                                 
                                    Държавите членки установяват връзка между показателите за резултатите и специфичните цели. Даден показател за резултатите може да бъде свързан с повече от една специфична цел;
                                 
                              
                                    б)
                                 
                                 
                                    интервенциите са свързани с всички показатели за резултатите, за които допринасят пряко и значително;
                                 
                              
                                    в)
                                 
                                 
                                    само операциите в рамките на интервенция, които допринасят пряко и значително за даден показател за резултатите, се отнасят към този показател за резултатите;
                                 
                              
                                    г)
                                 
                                 
                                    една интервенция или една операция в рамките на една интервенция може да допринесе за повече от един показател за резултатите;
                                 
                              
                                    д)
                                 
                                 
                                    стойността на крайния продукт, генерирани от дадена операция, винаги се отнася изцяло към съответния(те) показател(и) за резултатите, включително когато е свързана с повече показатели за резултатите;
                                 
                              
                                    е)
                                 
                                 
                                    задълженията в областта на управлението и инвестициите, допринасящи за една и съща цел, са свързани с отделни показатели за резултатите, с изключение на показателите за резултатите R.43 и R.44;
                                 
                              
                                    ж)
                                 
                                 
                                    показателят за резултатите R.35 е свързан с интервенции в сектора на пчеларството, включени във вида интервенция, посочен в член 55, параграф 1, буква б) от Регламент (ЕС) 2021/2115. Тези интервенции се отчитат само по показателя за резултатите R.35;
                                 
                              
                                    з)
                                 
                                 
                                    площите, за които се прилагат само ЗИУ и на стандартите за ДЗЕС, не се включват в изчисляването на показателите за резултатите, с изключение на показателя за резултатите R.4, който е специално предназначен да обхване дела на земеделската площ, която получава подпомагане за доходите по линия на ОСП и е обвързана с предварителни условия.
                                 
                              
                  
               Подробни методи за изчисляване на показателите за резултатите
            
            
                     
                        8.
                     
                     
                        При планирането и отчитането на показателите за резултатите в годишния доклад за изпълнението се вземат предвид следните елементи:
                        
                                    а)
                                 
                                 
                                    стойностите на показателите за резултатите се изчисляват изцяло за селскостопанската финансова година на първото плащане, дори ако през съответната селскостопанска финансова година е извършено само частично плащане;
                                 
                              
                                    б)
                                 
                                 
                                    чрез дерогация от буква а) за показателя за резултатите R.37 стойностите се отчитат изцяло в момента на приключване на операцията;
                                 
                              
                                    в)
                                 
                                 
                                    стойностите, свързани с плащанията под формата на авансови плащания, посочени в член 32, параграф 4, буква а) и параграф 5 и член 44, параграф 2, втора алинея и параграф 3 от Регламент (ЕС) 2021/2116, не се вземат предвид при количественото определяне на относимите показатели за резултатите преди предоставянето на съответния краен продукт;
                                 
                              
                                    г)
                                 
                                 
                                    годишните стойности се изчисляват за показателите за резултатите R.4, R.5, R.6, R.7, R.8, R.11, R.12, R.13, R.14, R.19, R.20, R.21, R.22, R.23, R.24, R.25, R.29, R.30, R.31, R.33, R.34, R.43 и R.44;
                                 
                              
                                    д)
                                 
                                 
                                    стойностите с натрупване се изчисляват за показателите за резултатите R.1, R.2, R.3, R.9, R.10, R.15, R.16, R.17, R.18, R.26, R.27, R.28, R.32, R.35, R.36, R.37, R.38, R.39, R.40 R.41 и R.42;
                                 
                              
                                    е)
                                 
                                 
                                    показателят за резултатите R.4 се отнася до площта, обхваната от всички видове интервенции под формата на директни плащания, посочени в дял III, глава II от Регламент (ЕС) 2021/2115, както и подпомагането за райони с природни или други специфични за района ограничения, посочени в член 71 от същия регламент, и за специфични за района неблагоприятни аспекти, произтичащи от някои задължителни изисквания, посочени в член 72 от същия регламент;
                                 
                              
                                    ж)
                                 
                                 
                                    показателят за резултатите R.6 се отнася до всички видове интервенции под формата на директни плащания, посочени в дял III, глава II от Регламент (ЕС) 2021/2115, с изключение на специалното плащане за културата памук, посочено в член 36 от същия регламент;
                                 
                              
                                    з)
                                 
                                 
                                    показателят за резултатите R.7 се отнася до всички видове интервенции под формата на директни плащания, посочени в дял III, глава II от Регламент (ЕС) 2021/2115, с изключение на специалното плащане за културата памук, посочено в член 36 от същия регламент, както и подпомагането за райони с природни или други специфични за района ограничения, посочени в член 71 от същия регламент, и за специфични за района неблагоприятни аспекти, произтичащи от някои задължителни изисквания, посочени в член 72 от същия регламент;
                                 
                              
                                    и)
                                 
                                 
                                    чрез дерогация от буква з), когато държавите членки планират интервенции в съответствие с член 72 от Регламент (ЕС) 2021/2115, с които се подпомагат само горски райони, тези интервенции може да бъдат свързани с показателя за резултатите R.30, при условие че:
                                    
                                                —
                                             
                                             
                                                не са планирани интервенции за земеделски райони с природни или други специфични за района ограничения, посочени в член 71 от Регламент (ЕС) 2021/2115; и
                                             
                                          
                                                —
                                             
                                             
                                                член 22, параграф 2 от Регламент (ЕС) 2021/2115 не се прилага по отношение на районите, определени съгласно член 32 от Регламент (ЕС) № 1305/2013 на Европейския парламент и на Съвета (2);
                                             
                                          
                              
                                    й)
                                 
                                 
                                    показателят за резултатите R.38 се отнася до интервенциите по линия на LEADER, посочени в член 77, параграф 1, буква б) от Регламент (ЕС) 2021/2115. В своя стратегически план по ОСП, когато го представят за одобрение в съответствие с член 118 от Регламент (ЕС) 2021/2115, държавите членки определят за показателя за резултатите R.38 целева стойност, указваща очакваното население в селските райони, обхванато от стратегиите за водено от общностите местно развитие, както е посочено в член 32 от Регламент (ЕС) 2021/1060 на Европейския парламент и на Съвета (3). След като бъдат избрани всички стратегии за местно развитие в рамките на даден стратегически план по ОСП, съответната държава членка изменя стратегическия план по ОСП, когато е целесъобразно, за да добави към съществуващите целеви стойности допълнителния принос, очакван от изпълнението на избраните стратегии за местно развитие. Това може да включва допълнителни връзки между интервенциите по линия на LEADER и общите показатели за резултатите, определени в приложение I към Регламент (ЕС) 2021/2115;
                                 
                              
                                    к)
                                 
                                 
                                    свързаните с площта показатели за резултатите R.12, R.14, R.19, R.20, R.21, R.22, R.23, R.24, R.29, R.31, R.33 и R.34 се отнасят само до доброволните екологични практики, които надхвърлят задължителните изисквания, плащани в хектари по екосхемите, посочени в член 31 от Регламент (ЕС) 2021/2115, задълженията в областта на агроекологията и климата, посочени в член 70 от Регламент (ЕС) 2021/2115, както и до съответните сектори, посочени в дял III, глава III от Регламент (ЕС) 2021/2115;
                                 
                              
                                    л)
                                 
                                 
                                    чрез дерогация от буква к) държавите членки може също така да свържат показателите за резултатите R.12, R.14, R.19, R.20, R.21, R.22, R.23, R.24, R.29, R.31, R.33 и R.34 с интервенции, различни от посочените в буква к), при условие че подпомаганите практики надхвърлят съответните задължителни изисквания и допринасят значително и пряко за съответните показатели за резултатите;
                                 
                              
                                    м)
                                 
                                 
                                    допълнителното национално финансиране се взема предвид при изчисляването на показателите за резултатите.
                                 
                              
                  
               Правила за избягване на двойното отчитане в показателите за резултатите
            
            
                     
                        9.
                     
                     
                        За да се изчислят показателите за резултатите без двойно отчитане, се прилага следното:
                        
                                    а)
                                 
                                 
                                    когато единица, която допринася за количественото определяне на даден показател за резултатите, е обхваната от няколко интервенции или от няколко операции в рамките на една и съща интервенция, които са свързани с един и същ показател за резултатите, тази единица се отчита само веднъж при количественото определяне на този показател за резултатите;
                                 
                              
                                    б)
                                 
                                 
                                    показателите за резултатите, свързани с интервенции, обхванати от интегрираната система и отчитани в годишния доклад за изпълнението за селскостопанската финансова година N-1, включват броя на единиците, които са получили частично или пълно плащане през селскостопанска финансова година N-1 във връзка с интервенции, заявени през година N-2;
                                 
                              
                                    в)
                                 
                                 
                                    когато се прилагат права на плащане или максимални прагове, държавите членки отчитат съответната площ, определена като допустима за плащане, след административни проверки и преди прилагането на тези ограничения съгласно съответните показатели за резултатите;
                                 
                              
                                    г)
                                 
                                 
                                    Чрез дерогация от буква а) двойното отчитане може да бъде прието за показателите за резултатите R.1, R.2, R.3, R.10 и R.28;
                                 
                              
                  
               Знаменатели на показателите за резултатите
            
            
                     
                        10.
                     
                     
                        За знаменателите се прилага следното:
                        
                                    а)
                                 
                                 
                                    стойностите на показателите за контекста, използвани като знаменатели на показателите за резултатите, се определят за целия срок на стратегическия план по ОСП. Ако е надлежно обосновано, държавите членки може да актуализират тези стойности като част от изменението на стратегическия план по ОСП в съответствие с член 119 от Регламент (ЕС) 2021/2115;
                                 
                              
                                    б)
                                 
                                 
                                    чрез дерогация от буква а) за целите на отчитането знаменателите за показателите за резултатите R.6, R.7 и R.11 се актуализират всяка година.
                                 
                              
                  
               Разпределение на показателите за резултатите за целите на отчитането
            
            
                     
                        11.
                     
                     
                        Държавите членки отчитат само по една стойност за съответните показатели за резултатите. Чрез дерогация от първото изречение се изискват следните разпределения:
                        
                                    а)
                                 
                                 
                                    по сектори за показателя за резултатите R.11;
                                 
                              
                                    б)
                                 
                                 
                                    по подкатегории за показателя за резултатите R.17;
                                 
                              
                                    в)
                                 
                                 
                                    според преминаването към биологично земеделие и поддържането на биологично земеделие за показателя за резултатите R.29;
                                 
                              
                                    г)
                                 
                                 
                                    по видове земя за показателя за резултатите R.33;
                                 
                              
                                    д)
                                 
                                 
                                    по пол за показателя за резултатите R.36;
                                 
                              
                                    е)
                                 
                                 
                                    по видове селскостопански животни за показателите за резултатите R.43 и R.44.
                                 
                              
                  
               Коефициенти за преобразуване на животни в животински единици
            
            
                     
                        12.
                     
                     
                        По отношение на използването на коефициентите на преобразуване се прилага следното:
                        
                                    а)
                                 
                                 
                                    коефициентите на Евростат за преобразуване на животни в животински единици се използват за показателите за крайния продукт и показателите за резултатите, когато е целесъобразно;
                                 
                              
                                    б)
                                 
                                 
                                    чрез дерогация от буква а) може да се използват опростените коефициенти за преобразуване, посочени в следната таблица:
                                    
                                                Вид
                                             
                                             
                                                Възраст/категория
                                             
                                             
                                                Коефициент
                                             
                                          
                                                Едър рогат добитък
                                             
                                             
                                                под шест месеца
                                             
                                             
                                                0,4 
                                             
                                          
                                                 
                                             
                                             
                                                от шест месеца до 2 години
                                             
                                             
                                                0,6 
                                             
                                          
                                                 
                                             
                                             
                                                над 2 години
                                             
                                             
                                                1,0 
                                             
                                          
                                                Еднокопитни животни
                                             
                                             
                                                над 6 месеца
                                             
                                             
                                                1,0 
                                             
                                          
                                                Овце и кози
                                             
                                             
                                                 
                                             
                                             
                                                0,15 
                                             
                                          
                                                Прасета
                                             
                                             
                                                свине за разплод > 50 kg
                                             
                                             
                                                0,5 
                                             
                                          
                                                 
                                             
                                             
                                                други свине
                                             
                                             
                                                0,3 
                                             
                                          
                                                Домашни птици
                                             
                                             
                                                 
                                             
                                             
                                                 
                                             
                                          
                                                 
                                             
                                             
                                                кокошки носачки
                                             
                                             
                                                0,014 
                                             
                                          
                                                 
                                             
                                             
                                                други домашни птици
                                             
                                             
                                                0,03 
                                             
                                          
                              
                                    в)
                                 
                                 
                                    коефициентите за преобразуване, вписани в таблицата, посочена в буква б), може да бъдат увеличени или намалени в надлежно обосновани случаи и обяснени в стратегическия план по ОСП, като се вземат предвид научните доказателства;
                                 
                              
                                    г)
                                 
                                 
                                    други категории животни може по изключение да бъдат добавени в таблицата, посочена в буква б), в надлежно обосновани случаи, а коефициентът на преобразуване за всички тези категории се определя и обяснява в стратегическия план по ОСП, като се вземат предвид научните доказателства.
                                 
                              
                  
               (1)  Регламент (ЕС) 2021/2116 на Европейския парламент и на Съвета от 2 декември 2021 г. относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ L 435, 6.12.2021 г., стр. 187).
            
               (2)  Регламент (ЕС) № 1305/2013 на Европейския парламент и на Съвета от 17 декември 2013 г. относно подпомагане на развитието на селските райони от Европейския земеделски фонд за развитие на селските райони (ЕЗРФСР) и за отмяна на Регламент (ЕО) № 1698/2005 на Съвета (ОВ L 347, 20.12.2013 г., стр. 487).
            
               (3)  Регламент (ЕС) 2021/1060 на Европейския парламент и на Съвета от 24 юни 2021 г. за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.6.2021 г., стр. 159).